Ajlik Csenge

Madár mindig

Hajba Lídia Magdolna rajzaival

Impresszum

Napkút Kiadó Kft.
1027 Budapest, Fazekas u. 10–14.

Telefon: (1) 787-5889
Mobil: (70) 617-8231
E-mail: nakut@gmail.com
Honlap: www.napkut.hu

Tördelőszerkesztő: Szondi Bence
Szerkesztő: Sütő Csaba András

© Ajlik Csenge, 2026
© Napkút Kiadó 2026

ISBN 978 615 6968 69 2

Cinegék

Oda

hol fák adnak házat,

hol minden mohameztelen,

kilégzése jégmeleg,

testemen bujkál az eső,

hol az isten anya,

homloka harmadik szem,

látja a mozgolódásokat,

a februárfehér habokat,

mennyablakban telihold,

csak suttogni szabad.

Nyitva van minden

ez idén a második, itt kötött ki velem.

felébresztett megint, vergődik a kéménycsőben,

szülőcsatorna, beleesett szegény, mulya.

hallom, vergődik, de már nem imádkozom,

hogy jusson le a tűztérig,

nem bizonygatom, hogy nem ég ott semmi,

bízom benne, mert egykor a másik is, és én azt is

nyugalomra kértem, majd kinyitottam ajtót s ablakot.

de ez makacs, ez nem nyugodt.

bátortalan meg pofátlan is,

a bolondját járatja velem.

a kandalló üvegénél csivitel, ahogy lejut,

szárnyaival veri, hogy engedjem ki, engedjem,

de mire a hidegre magamból mindent kinyitok,

eltűnik, ott se volt, visszamászik oda,

hol szárnyaival verte fel a mocskot,

engem hibáztat.

nem én ejtettelek csapdába, te estél bele magad!

de inkább én is eltűnök, majd újra veri az üveget,

sokszor megcsináljuk ezt, de hányszor,

látni akarom, ahogy megmentelek!

de ahogy előtte nyitva minden

– mert én a mindent kinyitottam –,

úgy inkább eljátssza, hogy denevér a szűk járatokban,

hogy szereti a sötétet, de tudom, annyira mégsem,

hisz ez is csak olyan, mint a másik, vagy nem egészen?

látni akarom, hogy kirepülsz, ne csináld ezt velem!

saját egedet nekem adni,

akarsz-e ennyire megmenteni, kérdezi.

akarlak, akarlak, akarlak,

és tényleg, ahogy bekucorodok a kandalló mögé,

be a feketébe, a koszba és koromba,

nem tudom, hogyan, de jobban odavág a falhoz a huzat.

levegőt nem veszek újat, elég, mi bennem maradt,